**Карга боткасы**

Халкыбызның иң популяр, иң күңелле язгы бәйрәмнәренең берсе - һичшиксез, **карга боткасы**.

Балалар һәм олылар бу көнне бәйрәмгә хас булган келәү-теләүләр әйткәннәр, җирдән муллык, күктән яңгыр, кояштан җылылык, табигатьтән бәрәкәт сораганнар, илгә туклык, гаиләгә иминлек теләгәннәр. Җаннары-тәннәре белән кояшлы җылы көннәрнең тизрәк килүен, язгы ташуларның тизрәк агып китүен көткәннәр.

17 апрель көнне Апак мәдәният йорты каршысында шундый куңелле бәйрәм чарасы булып үтте.

